1.pielikums

Ādažu novada pašvaldības domes

2025. gada 25. septembra sēdes

protokolam Nr. 23

LĪGUMS Nr. LĪG-sad-strat/38/25

# (par sadarbību informācijas apstrādē Transportlīdzekļu un to vadītāju valsts reģistrā, kas saņemta no tehniskiem līdzekļiem par pārkāpumiem ceļu satiksmē)

*Līguma parakstīšanas datums ir pēdējā pievienotā*

*droša elektroniskā paraksta un tā laika zīmoga pievienošanas datums*

**Valsts akciju sabiedrība “Ceļu satiksmes drošības direkcija”**, reģistrācijas Nr. 40003345734, juridiskā adrese Sergeja Eizenšteina ielā 6, Rīga, LV-1079, (turpmāk - CSDD), tās valdes locekļa Mārtiņa Krieviņa personā, kurš darbojas uz 2024. gada 4. janvāra valdes pilnvarojuma pamata, no vienas puses un

**\_\_\_\_\_\_\_\_\_\_\_\_\_\_\_\_\_\_ pašvaldība**, reģistrācijas Nr.\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pašvaldība), kuras vārdā, saskaņā ar Pašvaldību likumu un \_\_\_\_\_\_\_\_\_\_\_\_\_\_\_\_\_\_\_\_\_\_\_ saistošajiem noteikumiem Nr.\_\_\_\_\_\_\_\_\_ “\_\_\_\_\_\_\_\_\_\_\_\_\_\_”, rīkojas tās \_\_\_\_\_\_\_\_\_\_\_\_\_\_\_\_\_\_, no otras puses, turpmāk abas kopā - Puses,

pamatojoties uz normatīvajiem aktiem, kas nosaka kārtību:

- kā noformē un paziņo lēmumus par naudas soda piemērošanu par administratīvajiem pārkāpumiem, par kuriem kompetence noteikta pašvaldības policijai Ceļu satiksmes likuma 83. panta trešajā daļā, un kā piemēro sodus saskaņā ar Administratīvās atbildības likuma (turpmāk - AAL) 162. panta pirmo daļu, ja pārkāpums fiksēts ar tehniskiem līdzekļiem, neapturot transportlīdzekli (turpmāk - Lēmums);

- tehnisko līdzekļu uzstādīšanai uz ceļiem un prasības informācijas nosūtīšanai un saņemšanai no tehniskajiem līdzekļiem apstrādei transportlīdzekļu un to vadītāju valsts reģistrā (Ministru kabineta 2022. gada 12. aprīļa noteikumiem Nr. 224 “Prasības un kārtība tehnisko līdzekļu uzstādīšanai uz ceļiem un prasības informācijas nosūtīšanai un saņemšanai no tehniskajiem līdzekļiem apstrādei transportlīdzekļu un to vadītāju valsts reģistrā”);

- kā iekļauj un apstrādā informāciju par Lēmumiem Transportlīdzekļu un to vadītāju valsts reģistrā (Ceļu satiksmes likums, Ministru kabineta 2019. gada 30. aprīļa noteikumi Nr. 185 “Transportlīdzekļu un to vadītāju valsts reģistra noteikumi”);

ievērojot likumu “Par fizisko personu datu apstrādi kriminālprocesā un administratīvā pārkāpuma procesā”;

naudas sodu iekasēšanai un naudas sodu izpildes kontrolei atbilstoši Lēmumiem, noslēdz šādu līgumu (turpmāk – Līgums):

## Līguma priekšmets

Sadarbības ietvaros:

* 1. Pašvaldība ir institūcija, kas atbild par Līgumā Pašvaldībai noteikto saistību izpildi.
  2. \_\_\_\_\_\_\_\_\_\_\_\_\_ policija (turpmāk - Policija), ir Pašvaldības pilnvarotā institūcija, kas veic informācijas apstrādi Transportlīdzekļu un to vadītāju valsts reģistrā, kas saņemta no tehniskiem līdzekļiem par pārkāpumiem ceļu satiksmē un pieņem Lēmumus, saskaņā ar Ceļu satiksmes likuma 83. panta trešo daļu, AAL 162. panta pirmo daļu, normatīvajos aktos un Līgumā noteiktās kārtības realizēšanai.
  3. Pašvaldība nodrošina atsevišķu Ceļu satiksmes likuma 83. panta trešajā daļā noteikto pārkāpumu ceļu satiksmē fiksēšanu neapturot transportlīdzekli ar automātiskās transportlīdzekļu valsts reģistrācijas numura zīmju nolasīšanas/atpazīšanas un ceļu satiksmē izdarītu pārkāpumu fiksēšanas sistēmām, kas atrodas Policijas specializētajos transportlīdzekļos.
  4. Pašvaldība vienojas ar CSDD un norāda Līguma 1. pielikumā, kādi tieši Ceļu satiksmes likuma 83. panta trešajā daļā noteiktie pārkāpumi ceļu satiksmē neapturot transportlīdzekli tiks fiksēti ar automātiskās transportlīdzekļu valsts reģistrācijas numura zīmju nolasīšanas/atpazīšanas un ceļu satiksmē izdarītu pārkāpumu fiksēšanas sistēmām, kas atrodas Policijas specializētajos transportlīdzekļos.
  5. Pašvaldība uzdod un CSDD, izmantojot savu profesionālo kvalifikāciju, personāla un tehniskos resursus, apņemas par Līgumā norādīto samaksu izpildīt sekojošas darbības (turpmāk - Informācijas apstrāde):
     1. Transportlīdzekļu un to vadītāju valsts reģistrā apstrādāt to informāciju, kas par noteiktiem pārkāpumiem ceļu satiksmē saņemta no Pašvaldības tehniskās ierīces, tajā skaitā veicot attēlos un/vai video redzamo transportlīdzekļu un personu anonimizāciju;
     2. sagatavot lēmuma par soda piemērošanu administratīvā pārkāpuma lietā projektu (AAL 77. pants) (turpmāk - Lēmuma projekts) un nosūtīt to Policijai izvērtēšanai un Lēmuma pieņemšanai, iekļaujot tajā AAL 162. panta trešajā daļā noteikto informāciju;
     3. pēc Lēmuma pieņemšanas nosūtīt Lēmumu AAL 162. panta pirmajā daļā norādītajai personai (turpmāk - Adresāts).
  6. Pašvaldība uzdod un CSDD, izmantojot savu profesionālo kvalifikāciju, personāla un tehniskos resursus, apņemas par Līgumā norādīto samaksu veikt atsevišķas AAL 268. pantā noteiktās darbības, piemēroto naudas sodu izpildei (turpmāk - Atgādinājumu nosūtīšana, kopā ar Līguma 1.5. apakšpunktā minēto Informācijas apstrādi), informēt, nosūtot rakstveida atgādinājumu par brīvprātīgas naudas soda izpildes termiņa beigām (AAL 268. pants) (turpmāk - Atgādinājums), Adresātu par pienākumu noteiktā termiņā samaksāt piemēroto naudas sodu pilnā apmērā, kā arī brīdināt, ka naudas soda nesamaksāšanas gadījumā Lēmums tiks nodots piespiedu izpildei zvērinātam tiesu izpildītājam;
  7. Lēmumu un/vai Atgādinājumu nosūtīt Adresātam Latvijā, atbilstoši AAL noteiktajā kārtībā vienā no šādiem veidiem:
     1. uz oficiālo elektronisko adresi (*e-adresi*), ja adresātam ir aktivizēts oficiālās elektroniskās adreses konts, un/vai, ja Adresāts CSDD e-pakalpojumu portālā <https://e.csdd.lv/> ir norādījis, ka Lēmumus un/vai Atgādinājumus par nenomaksātiem sodiem vēlas saņemt uz noteikto e-pasta adresi;
     2. izmantojot pasta pakalpojumus, kā vienkāršu pasta sūtījumu, nosūtot uz Adresāta deklarētās dzīvesvietas adresi vai LR Uzņēmumu reģistrā reģistrēto juridisko adresi, ja Adresātam nav oficiālās elektroniskās adreses (*e-adrese)* vai Adresāts CSDD e-pakalpojumu portālā <https://e.csdd.lv/> nav norādījis, ka Lēmumus un/vai Atgādinājumus par nenomaksātiem sodiem vēlas saņemt uz e-pasta adresi.
  8. Līgums neparedz sadarbību Lēmumu nodošanā piespiedu izpildei, kas ir Policijas kompetence.

1. **Informācijas apstrādes izpildes kārtība un termiņi**
   1. Pašvaldība nodrošina informācijas sistēmu savienošanu un integrāciju, izmantojot attiecīgu programmnodrošinājumu (Līguma 2. pielikums) un, pēc veiksmīgiem informācijas sistēmu savienošanas un integrācijas testiem, ne vēlāk kā 5 (piecas) darbdienas pirms tehnisko līdzekļu darbības uzsākšanas dienas, elektroniski nosūta informāciju CSDD par tehnisko līdzekļu darbības nodrošināšanu un apliecina, ka var tikt uzsākta Informācijas apstrāde, ar kuru datumu un laiku tā faktiski tiks uzsākta un kādi pārkāpumi ceļu satiksmē tiks fiksēti.
   2. CSDD nodrošina informācijas (tajā skaitā informācijas par pārkāpumiem, par kuriem Policija pieņem lēmumu, par atteikumu uzsākt administratīvā pārkāpuma procesu, kā arī informāciju par administratīvo pārkāpumu lietām, kuros process izbeigts) glabāšanu uz CSDD rīcībā esoša informācijas nesēja 6 (sešus) mēnešus no lēmuma pieņemšanas dienas. Tehnisko līdzekļu fiksētā informācija (izņemot video) gadījumos, ja nolēmums par sodu ir izpildīts, tiek uzglabāta 1 (vienu) gadu pēc naudas soda izpildes aktīvajā bāzē un gadu arhīvā, bet tehnisko līdzekļu fiksētā video informācija (ja videoieraksts pārkāpuma fiksēšanas brīdī tiek veikts) tiek uzglabāta 3 (trīs) mēnešus pēc administratīvā pārkāpuma lietā piemērotā soda izpildes vai administratīvā soda izpildes noilguma termiņa beigām. Minētā informācijas nodošana un glabāšana CSDD nav attiecināma uz neapstrādāto informatīvo materiālu (datiem), ko rada pārkāpumu fiksēšanas sistēma, bet kas netiek lietoti konkrētā pārkāpuma lietā, kurā pieņemts Policijas lēmums.
   3. CSDD ar atbilstošu programmnodrošinājumu, kā arī personāla resursu palīdzību veic Informācijas apstrādi un ne vēlāk kā 10 (desmit) darbdienu laikā no informācijas par pārkāpumu saņemšanas dienas sagatavo Lēmuma projektu un elektroniski nosūta to Policijai izvērtēšanai un Lēmuma pieņemšanai.
   4. Policija pēc Lēmuma projekta saņemšanas veic tā izvērtēšanu un pieņem Lēmumu.
   5. Pēc Lēmuma pieņemšanas, Policija elektroniski nosūta Lēmumu CSDD nosūtīšanai Adresātam.
   6. Pēc Lēmuma saņemšanas CSDD 3 (trīs) darbdienu laikā informāciju par pieņemto Lēmumu ievada Transportlīdzekļu un to vadītāju valsts reģistrā un paziņo Lēmumu normatīvajos aktos noteiktajā kārtībā, nosūtot Lēmumu Adresātam.
   7. Ja Policija konstatē AAL 162. panta otrās daļas nosacījumus, Policija veic darbības Transportlīdzekļu un to vadītāju valsts reģistrā naudas soda pārcelšanai uz transportlīdzekļa vadītāju vai citu personu. Šādā gadījumā Līgumā noteiktajā Informācijas apstrādes kārtībā Policija sagatavo un nosūta jaunu Lēmumu.
   8. Ja Lēmums nav izpildīts brīvprātīgi pilnā apmērā un nav konstatēti AAL 257. panta 2. un 3. punktā noteiktie apstākļi, kas paredz Lēmuma izpildes izbeigšanu, CSDD ne vēlāk kā 3 (trīs) darbdienas pirms brīvprātīgās naudas soda izpildes termiņa beigām sagatavo Atgādinājumu un nosūta to Adresātam.
   9. Pēc Lēmuma vai Atgādinājuma nosūtīšanas, CSDD nodrošina attiecīgu ierakstu par to Transportlīdzekļu un to vadītāju valsts reģistrā, norādot Lēmuma vai Atgādinājuma nosūtīšanas veidu, datumu un datumu, līdz kuram Adresātam ir pienākums samaksāt naudas sodu pilnā apmērā.
   10. Ja apstrādājot datus, CSDD konstatē, ka pastāv AAL 257. panta 2. vai 3. punktā noteiktie apstākļi (juridiskas personas izslēgšana no Uzņēmuma reģistra vai personas nāve), kas paredz Lēmuma izpildes izbeigšanu, CSDD neveic Līgumā paredzētās darbības attiecībā uz Atgādinājuma nosūtīšanu, bet Transportlīdzekļu un to vadītāju valsts reģistrā norāda atzīmi “Iestājušies AAL 257. panta 2. un 3. punktā noteiktie apstākļi”. Vienlaikus, ievērojot, ka CSDD veikusi datu apstrādi tādā pašā apmērā, kā sagatavojot Atgādinājumu, kā arī izdarījusi nepieciešamās atzīmes, veicot pakalpojuma apmaksu CSDD saskaņā ar Līguma punktu veiktās darbības pielīdzināmas viena Atgādinājuma satura sagatavošanai nosūtīšanai ar elektroniskā pasta starpniecību.
   11. Ja CSDD konstatē, ka Adresātam nav deklarētās dzīvesvietas, tā Atgādinājumu nesūta un Transportlīdzekļu un to vadītāju valsts reģistrā norāda atzīmi “Adresātam nav deklarētās dzīvesvietas adreses”.
   12. Policija nodrošina informācijas par pārsūdzētajiem, atceltajiem un anulētajiem Lēmumiem ievadīšanu Transportlīdzekļu un to vadītāju valsts reģistrā 1 (vienas) darbdienas laikā no attiecīga Lēmuma pieņemšanas brīža.

## Pušu tiesības un pienākumi

## CSDD:

* + 1. veic Transportlīdzekļu un to vadītāju valsts reģistra, informācijas sistēmu un programmnodrošinājuma uzturēšanu ciktāl tas nepieciešams Līguma izpildes nodrošināšanai;
    2. nodrošina iespēju Policijas datorsistēmu pieslēgumam Transportlīdzekļu un to vadītāju valsts reģistram datu apmaiņai un informācijas iegūšanai tādā apjomā, kāds nepieciešams Līguma izpildes nodrošināšanai;
    3. nodrošina Transportlīdzekļu un to vadītāju valsts reģistrā ievadītās informācijas pieejamību Policijas autorizētajiem lietotājiem, izņemot plānoto un ārkārtas Transportlīdzekļu un to vadītāju valsts reģistra darbības pārtraukumu laikā;
    4. nodrošina Līgumā noteiktās Informācijas apstrādes izpildes kārtības un termiņu ievērošanu;
    5. pēc Līguma 2.6. apakšpunktā minētās informācijas ievadīšanas Transportlīdzekļu un to vadītāju valsts reģistrā, iekasē naudas sodu CSDD klientu apkalpošanas centru kasēs, kā arī CSDD nodrošinātajos e-pakalpojumos un 3 (trīs) darbdienu laikā pēc iekasēšanas iemaksā tos Pašvaldības bankas kontā Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_, Banka: \_\_\_\_\_\_\_\_\_\_\_, Bankas kods:\_\_\_\_\_\_\_\_\_\_\_\_, neieskaitot tos CSDD norēķinu kontā;
    6. nodrošina, ka Adresātam pēc naudas soda brīvprātīgas samaksas termiņa beigām, līdz piemērotā naudas soda samaksai, ir liegts saņemt transportlīdzekļa vadītāja apliecību, veikt personas īpašumā (valdījumā, turējumā) esoša transportlīdzekļa valsts tehnisko apskati un reģistrācijas darbības, izņemot transportlīdzekļa norakstīšanu un transportlīdzekļa reģistrācijas pārtraukšanu uz laiku, nododot numura zīmes;
    7. sniedz konsultācijas Informācijas apstrādes un datu apmaiņas nodrošināšanai tiešsaistes režīmā;
    8. nodrošina automātisku auditācijas pierakstu veidošanu par Transportlīdzekļu un to vadītāju valsts reģistrā veiktajām darbībām Līguma izpildes ietvaros. Saņemot Policijas pieprasījumu, elektroniski nosūta auditācijas pierakstus uz Līguma 10.1.2. apakšpunktā norādīto e-pastu.
  1. Pašvaldība:
     1. nodrošina Policijas datorsistēmas pieslēgumu Transportlīdzekļu un to vadītāju valsts reģistram datu apmaiņai un informācijas iegūšanai tādā apjomā, kāds nepieciešams Līguma saistību izpildes pienācīgai izpildei;
     2. ir atbildīga par to, lai Transportlīdzekļu un to vadītāju valsts reģistra autorizētajiem lietotājiem piekļuve valsts reģistram tiek pieprasīta atbilstoši autorizēto lietotāju veicamajiem amata (darba) pienākumiem, kā arī nodrošina, ka autorizētie lietotāji ievēro Transportlīdzekļu un to vadītāju valsts reģistra lietošanas vispārīgos noteikumus;
     3. apņemas nodrošināt datorsistēmas pieslēguma Transportlīdzekļu un to vadītāju valsts reģistram izmantošanu tikai normatīvajos aktos noteikto funkciju īstenošanai, ievērojot datu minimizēšanas principu, t. i., apstrādāt tikai noteiktā mērķa sasniegšanai objektīvi nepieciešamos datus, samazinot apstrādāto datu apjomu;
     4. ja tas nepieciešams potenciāli prettiesiskas fizisko personu datu apstrādes gadījuma izmeklēšanai, sniedz CSDD pieprasīto informāciju par Policijas autorizēto lietotāju veikto personas datu apstrādi;
     5. nodrošina, lai tehniskie resursi, kas tiek izmantoti Transportlīdzekļu un to vadītāju valsts reģistra pieslēgumam, tiek nodrošināta ar pretvīrusu programmām, kā arī tie ir aprīkoti ar risinājumiem, kas neatļauj izmantot nesankcionētu attālinātu piekļuvi, un šie risinājumi tiek regulāri atjaunoti un pārbaudīti;
     6. nekavējoties, Līguma 10.3 apakšpunktā noteiktajā kārtībā, paziņo CSDD par Transportlīdzekļu un to vadītāju valsts reģistra autorizētajam lietotājam piešķirto lietošanas tiesību pārtraukšanu, tajā skaitā, ja tiek pārtrauktas darba tiesiskās attiecības ar Policijas darbinieku, kurš ir Transportlīdzekļu un to vadītāju valsts reģistra autorizētais lietotājs;
     7. ir tiesīga rakstiski pieprasīt CSDD sniegt informāciju, kas saistīta ar Līgumā noteiktā izpildi un Informācijas apstrādi;
     8. veic apmaksu par CSDD sniegtajiem pakalpojumiem atbilstoši Līgumam;
     9. iesniedz CSDD pretenzijas par Līguma izpildes kārtību vai kvalitāti, ja CSDD sniedz Līgumam neatbilstošus pakalpojumus vai Pašvaldībai ir objektīvi iebildumi pret sniegto pakalpojumu kvalitāti.
  2. Policija:
     1. neveic darbības, kas saistītas ar Transportlīdzekļu un to vadītāju valsts reģistra drošības sistēmas apiešanu vai bojāšanu, kā arī neveic darbības, kas vērstas uz autorizēto lietotāju tiesību paplašināšanu;
     2. apņemas nekavējoties paziņot uz e-pasta adresi: [lietotaji@csdd.gov.lv](mailto:lietotaji@csdd.gov.lv) par gadījumiem, kad:
        1. Policijas rīcībā ir nonākusi informācija par Transportlīdzekļu un to vadītāju valsts reģistra autorizēto lietotāju tiesību nesankcionētu iegūšanas, pazaudēšanas vai nodošanas faktu vai Transportlīdzekļu un to vadītāju valsts reģistra autentifikācijas vai autorizācijas mehānisma tīšu vai netīšu bojāšanu, kā rezultātā ir iegūta vai var tikt iegūta piekļuve Transportlīdzekļu un to vadītāju valsts reģistra funkcionalitātei un uzglabātajiem datiem;
        2. no Transportlīdzekļu un to vadītāju valsts reģistra saņemtie dati, kā arī jebkādi Policijas tehniskie resursi, kas satur datus, ir prettiesiski nonākuši vai varēja nonākt trešo personu rīcībā. Šādos gadījumos Policija norāda informācijas apjomu un laika periodu, par kuru trešās personas ieguva vai varēja iegūt Transportlīdzekļu un to vadītāju valsts reģistra datus;
     3. nodrošina Līgumā noteiktās Informācijas apstrādes izpildes kārtības un termiņu ievērošanu;
     4. nodrošina iesniegumu un sūdzību par Lēmumu izskatīšanu normatīvajos aktos noteiktajā kārtībā, kā arī risina jautājumus par kļūdainiem naudas sodu maksājumiem, izdarot attiecīgus ierakstus Transportlīdzekļu un to vadītāju valsts reģistrā, ja tas nepieciešams;
     5. nodrošina informācijas par Pašvaldības bankas kontā apmaksātajiem naudas sodiem ievadīšanu Transportlīdzekļu un to vadītāju valsts reģistrā 1 (vienas) darbdienas laikā no samaksas brīža.
  3. Pusēm ir pienākums aizsargāt atbilstoši normatīvajiem aktiem par aizsargājamu atzītu informāciju, kas Līguma izpildes ietvaros nonākusi to rīcībā, kā arī Līguma izpildes laikā un pēc tā darbības termiņa izbeigšanās neizpaust un nepieļaut ziņu, kas saistītas ar Informācijas apstrādi un Atgādinājumu nosūtīšanu, izpaušanu trešajām personām, izņemot normatīvajos aktos noteiktajos gadījumos.
  4. Puses vienojas, ka, gadījumā, ja kāds no Policijas autorizētajiem lietotājiem pārkāpj Līguma noteikumus, CSDD bloķē piešķirtās autorizētā lietotāja tiesības un uzsāk informācijas sistēmas kontroles un notikumu izmeklēšanas pasākumus.

## Fizisko personu datu aizsardzība

* 1. Līguma izpildes ietvaros Pašvaldība, pamatojoties uz likuma “Par fizisko personu datu apstrādi kriminālprocesā un administratīvā pārkāpuma procesā” 2. panta 2. punktu, 16. panta otro daļu uzliek par pienākumu CSDD apstrādāt fizisko personu datus tikai Līgumā noteikto mērķu sasniegšanai.
  2. CSDD apliecina, ka Līgumā norādītos vai saskaņā ar Līguma izpildi nodotos fizisko personu datus izmantos tikai Līguma izpildei un fizisko personu dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo normatīvo aktu prasībām.
  3. Pēc Pašvaldības lūguma CSDD pēc Līguma pārtraukšanas vai beigšanās jāpārtrauc tā veiktā fizisko personu datu apstrādes darbība, un jānodod visi fizisko personu dati Pašvaldībai, vienlaikus izdzēšot visas esošās šo datu kopijas, izņemot normatīvajos aktos noteiktos gadījumus.
  4. CSDD, ņemot vērā datu apstrādes veidu un iespējamajā apjomā, izmantojot atbilstošus tehniskos un organizatoriskos līdzekļus, palīdz Pašvaldībai pildīt Pašvaldības pienākumu atbildēt uz datu subjekta iesniegumiem saistībā ar Līgumu. Iepriekš minētās datu subjekta tiesības aptver tiesības prasīt informāciju un – pēc datu subjekta vēlēšanās – labot, iznīcināt personas datus vai apturēt fizisko personu datu apstrādes darbības.
  5. CSDD garantē pienācīgu fizisko personas datu aizsardzību saskaņā ar Līgumu ar mērķi aizsargāt fizisko personu datus no iznīcināšanas, maiņas, nelikumīgas izplatīšanas vai nelikumīgas piekļuves. Fizisko personu dati tiek aizsargāti arī no cita veida nelikumīgas apstrādes.
  6. CSDD apņemas bez Pašvaldības iepriekšējas rakstiskas piekrišanas neatklāt saskaņā ar Līgumu apstrādājamos fizisko personu datus vai kā citādi nepieļaut, ka ar tiem iepazīstas jebkāda trešā puse, izņemot normatīvajos aktos noteikto gadījumus.
  7. CSDD garantē, ka visas ar fizisko personu datu apstrādi saistītās personas būs uzņēmušās saistības garantēt konfidencialitāti vai ka tām tiks piemērotas attiecīgas normatīvajos aktos noteiktas konfidencialitātes prasības.
  8. Katrai Pusei, neizpildot vai pienācīgi neizpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par fizisko personu datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
  9. Līguma izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
  10. Katra no Pusēm apņemas informēt tās personas, kuras personas dati (piemēram, kuras norādītas kā Pušu pārstāvji Līgumā) tiek nodoti citai pusei, par to, ka tās personas dati tiek apstrādāti šādam nolūkam, kā arī informē par citas puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei, kā arī par iespēju vērsties pie attiecīgās puses, lai iegūtu papildu informāciju vai īstenotu savas kā datu subjekta tiesības.
  11. Puses 3 (trīs) darbdienu laikā paziņo viena otrai, ja Līguma ietvaros apstrādāto Pušu pārstāvju personu datu kategorijas ir mainījušās, tādejādi, sniedzot aktuālu, precīzu informāciju, ar mērķi Pusēm nodrošinot tikai un vienīgi precīzu datu apstrādi.

## Līguma maksa un norēķinu kārtība

* 1. Pašvaldība maksā CSDD abonentmaksu par programmnodrošinājuma uzturēšanu, informācijas sistēmas darbības un klientu atbalsta nodrošināšanu 160,39 *euro* bez pievienotās vērtības nodokļa (turpmāk - PVN) mēnesī, un PVN normatīvajos aktos noteiktajā apmērā.
  2. Par viena Lēmuma projekta sagatavošanu nosūtīšanai Policijai Lēmuma pieņemšanai Pašvaldība maksā CSDD - 1,17 *euro* bez PVN un PVN normatīvajos aktos noteiktajā apmērā.
  3. Par viena Lēmuma vai viena Atgādinājuma satura sagatavošanu nosūtīšanai un nosūtīšanu ar elektroniskā pasta starpniecību Pašvaldība maksā CSDD - 1,11 *euro* bez PVN un PVN normatīvajos aktos noteiktajā apmērā.
  4. Par viena Lēmuma eksemplāra vai viena Atgādinājuma satura sagatavošanu nosūtīšanai un nosūtīšanu ar vienkāršo vēstuļu korespondences sūtījumu Latvijas teritorijā (t.sk. Lēmuma vai Atgādinājuma drukājamās informācijas apstrādāšana, izdrukāšana, locīšana un aplokšņošana) Pašvaldība maksā CSDD – 3,72 *euro* bez PVN un PVN normatīvajos aktos noteiktajā apmērā.
  5. Līguma 5.4. apakšpunktā norādītā cena ir noteikta, ievērojot publiskā iepirkuma rezultātā noslēgto līgumu ar pakalpojuma sniedzēju un spēkā esošos Valsts akciju sabiedrības “Latvijas Pasts” tarifus. Mainoties pakalpojumu sniedzējam vai cenai par pakalpojumu vai Valsts akciju sabiedrības “Latvijas Pasts” pasta pakalpojumu tarifiem, CSDD ir tiesīga vienpusīgi noteikt cenas pārskatīšanu par korespondences nosūtīšanu.
  6. CSDD rēķinus sagatavo strukturētā elektroniskā formātā (e-rēķins XML formātā, papildus pievienojot rēķina PDF datni), rēķinā ietverot atsauci uz Līgumu, un līdz katra mēneša 15.datumam nosūta Pašvaldībai uz tās oficiālo elektronisko adresei (e-adrese).
  7. Puses vienojas, ka rēķini ir derīgi bez paraksta un zīmoga, un uzskatāmi par saņemtiem 2. (otrajā) darba dienā pēc to nosūtīšanas.
  8. Pašvaldība veic rēķina apmaksu 10 (desmit) dienu laikā pēc rēķina saņemšanas. Par katru nokavēto samaksas dienu Pašvaldība maksā līgumsodu 0,1% (nulle, komats, viens procents) apmērā no kavētās maksājuma summas, bet ne vairāk kā 10% (desmit procenti) no laikā nesamaksātās summas.

### Pušu atbildība

* 1. Pašvaldība ir atbildīga par tehnisko līdzekļu darbības nodrošināšanu, lai CSDD iegūtu informāciju, kas nepieciešama Informācijas apstrādei, Lēmumu un Atgādinājumu sagatavošanai un nosūtīšanai, kā arī Pašvaldība ir atbildīga par CSDD sniegto pakalpojumu apmaksu un citu Līgumā noteikto saistību pienācīgu un savlaicīgu izpildi.
  2. Pašvaldība ir atbildīga par CSDD savlaicīgu nodrošināšanu ar Informācijas apstrādei, Lēmumu un Atgādinājumu nosūtīšanai nepieciešamo informāciju, informācijas apstrādes izpildes kārtības un termiņu ievērošanu, un citu Līgumā noteikto saistību pienācīgu un savlaicīgu izpildi.
  3. CSDD ir atbildīga par Informācijas apstrādi, Lēmumu un Atgādinājumu nosūtīšanu un Līguma pienācīgu, un citu Līgumā noteikto saistību pienācīgu un savlaicīgu izpildi.
  4. Ja Pašvaldība tīši pārkāpj Līguma noteiktās saistības, CSDD ir tiesības nekavējoties lauzt Līgumu, nosūtot par to attiecīgu paziņojumu Pašvaldībai.
  5. Ja CSDD tīši pārkāpj Līgumā noteiktās saistības, tostarp, nepamatoti bloķē Transportlīdzekļu un to vadītāju valsts reģistra autorizētajam lietotājam piešķirtās lietotāja tiesības, vai citādi tīši kavē Līguma izpildi, tādējādi traucējot Pašvaldības funkciju izpildei, Pašvaldībai ir tiesības nekavējoties lauzt Līgumu, nosūtot par to attiecīgu paziņojumu CSDD.
  6. Puses ir atbildīgas par zaudējumiem, kas radušies citai Pusei vai trešajām personām, ja tās pārkāpušas Līgumā noteiktās saistības, vai, ja zaudējumi radīti Pušu uzturēto informācijas sistēmu darbības traucējumu, vai nepilnību dēļ.
  7. Līguma izbeigšanās gadījumā CSDD ir atbildīga par visu dokumentu un informācijas, ko CSDD ir saņēmusi, kā arī uzturējusi sakarā ar Līguma izpildi, saglabāšanu un nezūdamības nodrošināšanu, un tās nodošanu Pašvaldībai saskaņā ar tās pieprasījumiem, kā arī par personas datu, kuru apstrādei CSDD vairs nav tiesiskā pamata, dzēšanu, par to pirms tam informējot Pašvaldību.

## Līguma darbības termiņš

* 1. Līgums stājas spēkā pēc pēdējā droša elektroniskā paraksta un tā laika zīmoga pievienošanas un ir spēkā 5 (piecus) gadus.
  2. Līguma darbība automātiski pagarinās uz vēl 2 (diviem) gadiem, ja neviena no Pusēm nepaziņo par tā darbības izbeigšanu vismaz 1 (vienu) mēnesi iepriekš pirms termiņa izbeigšanās.
  3. Katra no Pusēm ir tiesīga vienpusēji izbeigt Līguma darbību, brīdinot par to rakstiski otru Pusi vismaz mēnesi iepriekš.

### Nepārvarama vara

* 1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma spēkā stāšanās un kurus nevarēja iepriekš ne paredzēt, ne novērst. Par nepārvaramu varu vai ārkārtējiem apstākļiem uzskatāmas, bet ne tikai: stihiskas nelaimes, avārijas, katastrofas, epidēmijas, karadarbība, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, stāšanās spēkā.
  2. Pusei, kas atsaucas uz nepārvaramu varu vai ārkārtējiem apstākļiem, 2 (divu) darbdienu laikā pēc brīža, kad tā par šādiem apstākļiem uzzinājusi, rakstveidā jāziņo par tiem. Ziņojumā jānorāda, kādā termiņā attiecīgā Puse uzskata par iespējamu un paredzama tās Līgumā paredzēto saistību izpilde.
  3. Pušu nespēja pildīt kādu no Līgumā noteiktajām saistībām nevar uzskatīt par iemeslu Līguma izbeigšanai, ja šo nespēju izraisa nepārvaramas varas apstākļi un, ja Puses, ir veikušas visus nepieciešamos pasākumus Līguma noteikumu izpildīšanai un ir savlaicīgi informējušas viena otru par šiem apstākļiem.
  4. Jebkuru laika periodu, kurā attiecīgajai Pusei ir jāizpilda kāds uzdevums, var pagarināt tieši par tādu laiku, kādā attiecīgā Puse nevarēja izpildīt Līguma nosacījumus nepārvaramas varas vai ārkārtēju apstākļu dēļ.

## Strīdu noregulēšana

9.1. Visus pārējos jautājumus, kas nav atrunāti Līgumā, regulē Latvijas Republikas likumos un citos normatīvajos aktos noteiktās materiālās un procesuālās tiesību normas.

9.2. Visus strīdus un domstarpības, kuras var rasties no Līguma vai sakarā ar Līgumu, jārisina Pusēm vienojoties, un, ja Puses nepanāk šādu vienošanos, strīdu nodod izskatīšanai Latvijas Republikas tiesā.

### Citi noteikumi

* 1. Līgumā nolīgto saistību izpildes koordinēšanai Pušu atbildīgās amatpersonas:
     1. no CSDD puses - Informāciju tehnoloģiju departamenta Elektromobilitātes un radaru sistēmas attīstības daļas vadītājs, tālrunis 67025766, e-pasts: evkd@csdd.gov.lv;
     2. no Pašvaldības puses – \_\_\_\_\_\_\_\_\_\_\_\_\_, tālrunis \_\_\_\_\_\_\_\_, e-pasts: <mailto:>\_\_\_\_\_\_\_\_\_\_\_\_\_.
  2. Visi grozījumi un papildinājumi Līgumā var tikt izdarīti tikai rakstiski, Pusēm vienojoties, kas kļūst par Līguma neatņemamu sastāvdaļu.
  3. Pašvaldība informē CSDD par personām, kurām šī līguma ietvaros nepieciešams nodrošināt piekļuvi Transportlīdzekļu un to vadītāju valsts reģistram (autorizētajiem lietotājiem) vai izmaiņām autorizēto lietotāju sarakstā, nosūtot paziņojumu uz CSDD e-adresi. Paziņojumu noformē uz Līguma 3. pielikumā pievienotās veidlapas parauga, iekļaujot Līgumu identificējošu informāciju, lietotāja Vārdu, Uzvārdu, personas kodu, ieņemamo amatu, tālruņa numuru, e-pasta adresi un nepieciešamo piekļuves tiesību apjomu, un paraksta ar drošu elektronisku parakstu.
  4. Līguma 5.1. apakšpunktā noteiktā abonentmaksa par programmnodrošinājuma uzturēšanu, informācijas sistēmas darbības un klientu atbalsta nodrošināšanu tiek piemērota sākot ar Transportlīdzekļu un to vadītāju valsts reģistra izmantošanas uzsākšanas brīdi.
  5. Ar Līguma parakstīšanas brīdi visas iepriekšējās vienošanās attiecībā uz Līgumu un tā noteikumiem, neatkarīgi no tā, vai tās izdarītas mutiski vai rakstiski, zaudē savu juridisko spēku.
  6. Ja kāds no Līguma noteikumiem pilnībā vai daļēji zaudē spēku vai kāda iemesla dēļ nevar tikt izpildīts, vai ir pretrunā Latvijas Republikas vai Pusēm saistošiem starptautiskajiem normatīvajiem aktiem, tas neietekmē pārējo Līguma noteikumu spēkā esamību.
  7. Ja tiek grozīti Līguma slēgšanas pamatojumā norādītie normatīvie akti, saglabājot Līguma priekšmetā ietvertās tiesību normas un likumdevēja pusēm noteikto pilnvarojumu, Līgums paliek spēkā.
  8. Puses likvidācijas vai reorganizācijas gadījumā Līgums ir saistošs tās tiesību un saistību pārņēmējiem.
  9. Līgums, neskaitot pielikumus, ir sagatavots latviešu valodā elektroniska dokumenta veidā uz deviņām lapām. Līgums un tā pielikumi parakstīti elektroniski ar drošu elektronisku parakstu.

1. **Pušu rekvizīti un paraksti**

|  |  |  |
| --- | --- | --- |
| Valsts akciju sabiedrība “Ceļu satiksmes drošības direkcija”Sergeja Eizenšteina iela 6, Rīga, LV-1079Reģ. Nr.40003345734A/s “Citadele banka”,kods PARXLV22Konts Nr.LV75 PARX 0000 1181 8101 8 |  | \_\_\_\_\_\_\_\_\_\_\_\_\_\_ pašvaldība |
|  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis M. KrieviņšParaksts\* |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts\* |
|  |  |  |

1.pielikums pie līguma Nr. LĪG-sad-strat/38/25

par sadarbību informācijas apstrādē

Transportlīdzekļu un to vadītāju valsts reģistrā,

kas saņemta no tehniskiem līdzekļiem par

pārkāpumiem ceļu satiksmē

**1. Tehnisko līdzekļu darbība \_\_\_\_\_\_\_\_\_\_\_\_\_\_\_\_ pašvaldības teritorijā**

|  |  |  |  |  |
| --- | --- | --- | --- | --- |
| Nr.p.k. | Tehniskā līdzekļa nosaukums | Tehniskā līdzekļa apraksts | Darbības vieta | CSL 83.panta trešajā daļā noteiktais pārkāpums ceļu satiksmē |
| 1. |  | Automātiskā transportlīdzekļu valsts reģistrācijas numura zīmju nolasīšanas/atpazīšanas un ceļu satiksmē izdarītu pārkāpumu fiksēšanas sistēma uzstādīta Policijas specializētajos transportlīdzekļos | \_\_\_\_\_\_\_\_\_\_\_\_\_\_\_  teritorija | CSL \_\_\_.panta pārkāpumi |

2.pielikums pie līguma Nr. LĪG-sad-strat/38/25

par sadarbību informācijas apstrādē

Transportlīdzekļu un to vadītāju valsts reģistrā,

kas saņemta no tehniskiem līdzekļiem par

pārkāpumiem ceļu satiksmē

**Programmnodrošinājums Informācijas apstrādei, datu formāts, apjoms,**

**sūtīšanas parametri**

Prasības programmnodrošinājumam pievienotas failā:

* PPA-ext-EUN(v) 1.03.1

3.pielikums

Līgumam par sadarbību informācijas apstrādē Transportlīdzekļu un to vadītāju valsts reģistrā,

kas saņemta no tehniskiem līdzekļiem par pārkāpumiem ceļu satiksmē

|  |  |
| --- | --- |
| **Lietotāju tiesību veidlapa** | **CSDD līguma reģ. Nr.** LĪG-sad-strat/38/25 |

*Pieteikums lietotāja piekļuves tiesību reģistrācijai/koriģēšanai/dzēšanai*

# Pieteikuma iesniedzējs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(vārds, uzvārds) (ieņemamais amats)

# Saskaņā ar \_\_\_\_\_.gada \_\_.\_\_\_\_\_\_\_\_\_\_\_\_\_\_ starp VAS ,,Ceļu satiksmes drošības direkcija” un \_\_\_\_\_\_\_\_\_ \_\_\_\_\_\_\_\_\_\_\_\_\_\_\_ pašvaldību noslēgtā līguma par sadarbību informācijas apstrādē Transportlīdzekļu un to vadītāju valsts reģistrā, kas saņemta no tehniskiem līdzekļiem par pārkāpumiem ceļu satiksmē 3.2.2. un 10.3.apakšpunktiem, lūdzu Transportlīdzekļu reģistra lietotāja tiesības darbam ar fiksētiem pārkāpumiem:

1. Reģistrēt/koriģēt sekojošiem Reģistra lietotājiem\*:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Nr. | Vārds, Uzvārds | Personas kods | Ieņemamais amats | Tālruņa numurs | e-pasta adrese | Piekļuves tiesību apjoms | | | | | | |
| 1. | 2. | 3. | 4. | 5. | 6. | 7. |
| Fiksēto pārkāpumu un protokolu meklēšana | Lēmumu pieņemšana par fiksētajiem pārkāpumiem (rindas kārtībā) \*\* | Lēmumu pieņemšana par fiksētajiem pārkāpumiem (atlasot pēc filtra) \*\*\* | Atkārtotu lēmumu pieņemšana par fiksētajiem pārkāpumiem \*\*\*\* | Maksājumu pievienošana fiksēto pārkāpumu protokoliem | Fiksēto pārkāpumu atskaišu veidošana | Lēmuma pieņemšana par publisko paziņošanu |
| 1. |  |  |  |  |  |  |  |  |  |  |  |  |
| … |  |  |  |  |  |  |  |  |  |  |  |  |

2. Dzēst sekojošiem Reģistra lietotājiem:

|  |  |  |
| --- | --- | --- |
| Nr. | Vārds, Uzvārds | Personas kods |
| 1. |  |  |
| … |  |  |

\* reģistrācijas vai korekcijas pieteikumā norāda lietotāja pilno tiesību apjomu

\*\* tiesība automātiski paredz piekļuvi vairākām funkcijām (1.,2.,4)

\*\*\* tiesība automātiski paredz piekļuvi vairākām funkcijām (1.,2.,3, 4.)

\*\*\*\* tiesība automātiski paredz piekļuvi vairākām funkcijām (1., 4.)

DOKUMENTS IR PARAKSTĪTS AR DROŠU ELEKTRONISKO PARAKSTU